CELEX: C2007/095/09
Language: sl
Date: 2007-04-28 00:00:00
Title: Zadeva C-34/05: Sodba Sodišča (drugi senat) z dne 1. marca 2007 (predlog za sprejetje predhodne odločbe College van Beroep voor het bedrijfsleven — Kraljevina Nizozemska) — Maatschap J. en G.P. en A.C. Schouten proti Minister van Landbouw, Natuur en Voedselkwaliteit (Programi pomoči Skupnosti — Uredba (EGS) št. 3887/92 — Sektor za goveje in telečje meso — Uredba (ES) št. 1254/1999 — Krmna površina, ki je na voljo — Pojem — Posebna premija — Pogoji za podelitev — Površina, ki je bila v zadevnem obdobju začasno poplavljena)

28.4.2007   
            
            
               SL
            
            
               Uradni list Evropske unije
            
            
               C 95/6
            
         Sodba Sodišča (drugi senat) z dne 1. marca 2007 (predlog za sprejetje predhodne odločbe College van Beroep voor het bedrijfsleven — Kraljevina Nizozemska) — Maatschap J. en G.P. en A.C. Schouten proti Minister van Landbouw, Natuur en Voedselkwaliteit
   (Zadeva C-34/05) (1)
   
   (Programi pomoči Skupnosti - Uredba (EGS) št. 3887/92 - Sektor za goveje in telečje meso - Uredba (ES) št. 1254/1999 - Krmna površina, ki je na voljo - Pojem - Posebna premija - Pogoji za podelitev - Površina, ki je bila v zadevnem obdobju začasno poplavljena)
   (2007/C 95/09)
   Jezik postopka: nizozemščina
   Predložitveno sodišče
   College van Beroep voor het bedrijfsleven
   Stranki v postopku v glavni stvari
   
      Tožeča stranka: Maatschap J. en G.P. en A.C. Schouten
   
      Tožena stranka: Minister van Landbouw, Natuur en Voedselkwaliteit
   Predmet
   Predlog za sprejetje predhodne odločbe — College van Beroep voor het bedrijfsleven — Razlaga člena 12(2)(b) Uredbe Sveta (ES) št. 1254/1999 z dne 17. maja 1999 o skupni ureditvi trga za goveje in telečje meso (UL L 160, str. 21), in člena 2(1)(c), Uredbe Komisije (EGS) št. 3887/92 z dne 23. decembra 1992 o podrobnih pravilih za uporabo integriranega upravnega in kontrolnega sistema za nekatere programe pomoči Skupnosti (UL L 391, str. 36) — Krmna površina, ki je na voljo — Površina, ki je bila v zadevnem obdobju začasno poplavljena.
   Izrek
   Člena 12(2)(b) Uredbe Sveta (ES) št. 1254/1999 z dne 17. maja 1999 o skupni ureditvi trga za goveje in telečje meso in 2(1)(c) Uredbe Komisije (EGS) št. 3887/92 z dne 23. decembra 1992 o podrobnih pravilih za uporabo integriranega upravnega in kontrolnega sistema za nekatere programe pomoči Skupnosti, je treba razlagati tako, da se lahko parcela, ki je prijavljena kot krmna površina, šteje kot površina, ki je „na voljo“, če je po eni strani izključno namenjena prehranjevanju živali, ki so tam v celem koledarskem letu in če se je po drugi strani dejansko lahko uporabila za njihovo prehranjevanje med obdobjem, ki ni krajše od sedmih mesecev v istem letu, od dneva, ki ga določi nacionalna zakonodaja in ki je med 1. januarjem in 31. marcem, čeprav živali ne bi bile neprekinjeno na tej parceli, med drugim zaradi začasne poplave.
   
      (1)  UL C 93, 16.4.2005.